MŰSZAKI LEÍRÁS
Szervetlen anionok és oxihalidok mérésére alkalmas ionkromatográfiás rendszerre vonatkozóan

Alkalmazási terület:
· Az ionkromatográf legyen alkalmas:
· az 5/2023 (I. 12.) Korm. rendelet által előírt anionok és oxihalidok (fluorid, klorid, klorit, klorát, bromát, szulfát, nitrit és nitrát) ivóvízből történő minőségi és mennyiségi meghatározására;
· az 510/2023 (XI. 20.) Korm. rendelet által előírt anionok és oxihalidok (klorid, klorit, klorát és nitrit) fürdővizekből történő minőségi és mennyiségi meghatározására.
· Az ajánlott készüléknek alkalmasnak kell lennie a fenti rendeletekben megadott határértékek legalább egyharmadának megfelelő meghatározási határ (LOQ) elérésére, a rendeletileg szabályozott mérési bizonytalanságok mellett.
Általános követelmények:
· Az ionkromatográfiás rendszer tartalmazza az ionkromatográfot, beleértve a gradiens eluensösszetétel előállítására alkalmas egységet, a vezetőképességi detektort és az automatizált mintaadagolót.
· Az ajánlat részét képezze minden fogyóanyag, amely a készülék beüzemeléséhez, a tesztmérések elvégzéséhez, valamint legalább 1000 minta analíziséhez elegendő!
· A magyarországi forgalmazó rendelkezzen érvényes MSZ EN ISO 9001:2015 tanúsítvánnyal. Rendelkezzen továbbá magyarországi és magyar nyelvű szerviz háttérrel és alkalmazástechnikai támogatással.
· Tartalmazza az analitikai mérőrendszer, valamint a műszervezérlő és adatfeldolgozó rendszer magyar nyelven történő betanítását a Felhasználó személyzet számára, melynek időtartama két munkanap (azaz 2×8 óra).
· A jótállás időtartama legalább 12 hónap.
· Az ionkromatográfiás analitikai mérőrendszer rendelkezzen gyártói CE tanúsítvánnyal.
· A magyarországi forgalmazó rendelkezzen legalább egy darab, magyarországi, vízminőség-vizsgálattal foglalkozó laboratóriumban üzembe helyezett ionkromatográfiás rendszerrel az elmúlt 36 hónapban.
Kromatográfiás rendszer:
· A készülék legyen kémiailag inert, fémmentes kialakítású, beleértve a pumpafejeket és a teljes áramlási útvonalat.
· Elvárt oldószerkompatibilitás: savas és lúgos kémhatású vizes oldatok, fordított fázisú folyadékkromatográfiában alkalmazott oldószerek. A készülék legyen kompatibilis pH=0–14 vizes oldatokkal.
· A pumpa működési nyomástartománya legyen legalább 0–35 MPa.
· Legyen alkalmas változtatható térfogatáramú eluens áramoltatásra 0,01 ml/perc léptékkel a 0,00-5,00 ml/perc tartományban!
· Az áramlási sebesség precizitása legyen tipikusan <0,1%.
· A készülék működési nyomásingadozása legyen <1%.
· Az oszloptermosztát hőmérséklete legyen szoftveresen szabályozható, legalább kolonnatérrel legalább 25–50 °C-os tartományban a hőmérséklet ±0,5 °C-os pontosságú tartásával. A hőmérsékletállítás lépésköze legyen legfeljebb 0,1 °C
· A készülék rendelkezzen 1 db beépített regeneráló pumpával a szuppresszor külső vizes regenerálási módban való használatához.
· A készülék legyen alkalmas kálium-hidroxid (KOH) eluenssel való használatra.
· A készülék rendelkezzen 1 db olyan egységgel, amely lehetőséget biztosít online, lineáris eluensösszetétel-változtatásra (gradiens elválasztásra).
· Az eluensösszetétel-változtatást biztosítsa elektrolitikus elven működő eluensgenerátor egység, amellyel legyen lehetőség kálium-hidroxid előállítására
· Az eluensgenerátor egység (eluensgenerátor patron) nyomástűrése legyen legalább 35 MPa.
Automata mintaadagoló:
· Az készülékhez tartozzon automata mintaadagoló modul. Az automata mintaadagoló rendelkezzen legalább 50 fiola befogadására alkalmas mintatartó résszel.
· Az automata mintaadagolóval használható mintatartók térfogata legyen legalább 5 ml, és a mintatartók rendelkezzenek szűrős kupakkal az ionkromatográfiás rendszer védelmében.
Kolonnarendszer:
· A készülékkonfiguráció részét képezze 1–1 db anioncserélő állófázist tartalmazó előtét és analitikai oszlop.
· Az előtét és az analitikai oszlop legyen kompatibilis a 0–14-es pH értékű vizes oldatokkal, fordított fázisú folyadékkromatográfiás oldószerekkel (acetonitrillel és metanollal), és hidroxid eluenssel. Az állófázis legyen kompatibilis akár 100% arányú metanol vagy acetonitril eluenssel.
· A kolonnák nyomástűrése legyen legalább 20 MPa, belső átmérőjük legyen 2 mm.
· A kolonnarendszer legyen alkalmas szervetlen anionok és oxihalidok (fluorid, klorid, klorit, klorát, bromid, bromát, nitrit, nitrát, foszfát és szulfát) alapvonali elválasztására, egy mérési módszerben.
Szuppresszor:
· A készülékkonfiguráció részét képezze 1 db ionelnyomó egység (szuppresszor).
· A szuppresszor működési elvének alapja legyen elektrolízis. A szuppresszor legyen kompatibilis anionos célkomponensek mérésére konfigurált, KOH eluenssel működő, 2 mm átmérőjű csövezéssel ellátott ionkromatográfiás rendszerekkel.
· A szuppresszor legyen alkalmas önregenerálási, illetve külső vizes regenerálási módokban való használatra.
Detektor:
· A készülékhez tartozzon 1 db mikroprocesszor által vezérelt, digitális jelfeldolgozású vezetőképességi detektor.
· A detektor digitális jelfeldolgozási tartománya legyen legalább 0–18000 µS/cm, felbontása pedig legyen kisebb, mint 0,0025 nS/cm.
· A detektor maximális nyomástűrése legyen legalább 10 MPa.
Műszervezérlő szoftver:
· A készülékkonfiguráció részét képezze legalább 1 db műszer vezérlésére alkalmas, adatbázis alapú szoftver, valamint a szoftver futtatására alkalmas számítógéppel!
· A műszervezérlő szoftver legyen alkalmas a műszerbeállítások kezelésére, a mérési eredmények kiértékelésére, és rendelkezzen beépített jegyzőkönyv-készítő funkcióval.
· A szoftver nyújtson lehetőséget a különböző folyamatok auditált nyomonkövetésére.
· A szoftver rendelkezzen a kromatográfiás rendszer okos leállítását (Smart Shutdown) és elindítását (Smart Start) biztosító funkciókkal.
· A szoftver rendelkezzen olyan beépített modullal, amely szoftveres segítséget biztosít a készüléket kezelők számára az elválasztási módszerek optimálásához.
· Az alkalmazást futtató PC legalább MS Windows 10/64 bit operációs rendszerrel és MS Office csomaggal is rendelkezzen

